

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**23. REDNA SEJA, 21.06.2018**

1. TOČKA

**Predlog Spremembe odloka o določitvi volilnih enot za volitve članov Občinskega sveta Občine Vitanje**

*Obrazložitev*

Prejeli smo pobudo 4 (štirih) občanov Občine Vitanje, ki po dosedanjem odloku spadajo v volilno enoto 2 Vitanje - Trg, za spremembo določitve njihovega volišča tako, da bodo v prihodnje volili v volilni enoti 1 Vitanje - Vas. Njihovi prebivališči sta na meji med obema volilnima enotama, sami pa svojo željo utemeljujejo s tem, da so se vedno in se še počutijo kot del vasi Vitanja in želijo svoje predstavnike v občinskem svetu voliti v volilni enoti Vitanje – Vas in ne več v volilni enoti Vitanje – Trg kot do sedaj. Na naš poziv drugim stanovalcem zaokrožene prostorske enote za zavrnitev te spremembe ni bilo nobenega odziva.

Predlagana sprememba odloka o določitvi volilnih enot za volitve članov občinskega sveta Občine Vitanje bo omogočila predlagateljem izpolnitev njihove želje, medtem ko ostali stanovalci te prostorske enote predlagane spremembe niso zavrnili.

**Predlagani sklep:**

**Občinski svet Občine Vitanje na svoji 23. seji, dne \_\_\_\_\_\_\_\_\_\_\_\_sprejme Spremembo odloka o določitvi volilnih enot za volitve članov Občinskega sveta Občine Vitanje v predlagani vsebini.**

Priloga:

* Predlog Spremembe odloka o določitvi volilnih enot za volitve članov občinskega sveta Občine Vitanje
* Vloga občanov za spremembo volilne enote
* Kopija Odloka o določitvi volilnih enot za volitve članov Občinskega sveta Občine Vitanje